Ur wech pa oan o chom e ranndi ur mignon din e Pariz e-pad ar vakañsoù bras, e miz Gouere 1976. Ugent vloaz e oan. Un deiz 'm boa divizet3 selaou ar pladennoù a oa gantañ, ha neuze 'm boa dizoloet pladenn ar c'hoarezed Goadeg. Sabatuet e oan bet. Ur wech all, e-pad ar vakañsoù e Breizh e oan bet e Fest ar Stank e Landelo e-lec'h 'm boa selaouet kanerien vras : Ar re v/Madeg (gwaz ha gwreg). Ur bloaz war-lerc'h, er memes fest 'm boa selaouet ar vreudeur Kere a oa a oad ganin. Bamet e oan bet adarre. E 1977 'm boa kroget da zañsal e kelc'h keltiek Speied. E Mêlwenn e-lec'h ma oa bet pedet ar c'helc'h 'm boa kanet evit ar wech kentañ. Rener ar fest 'n doa c'hoant da ganañ e brezhoneg gant unan ac'hanomp evit lakaat an dud da zañsal. Dre ma oan an hini nemetañ e-touesk ar re yaouank a gomze brezhoneg flour e oan bet forset da ganañ ! 'Benn ar fin 'm boa kavet se dispar ! !